Næringsdepartementet, post@nhd.dep.no

Samferdselsdepartementet, post@sd.dep.no

Produktivitetskommisjonen kontakt@produktivitetskommisjonen.no

|  |  |  |  |  |
| --- | --- | --- | --- | --- |
| Deres ref: |  | Vår ref: |  | Oslo, 7. september 201511. februar åååå |

**Kommentarnotat til Konkurransetilsynets taxirapport**

Vi viser til utspill om avregulering av drosjenæringen fra Konkurransetilsynet, med rapporten ”Et drosjemarked for fremtiden”, fra 20. mars i år.

Med jevne mellomrom kommer forslag om dette. Ved alle tidligere anledninger siden 1970-tallet er de skrinlagt, etter at konsekvensene er vurdert. Forslagene viser gjennomgående liten forståelse for begrunnelsene bak Yrkestransportloven og for hvordan drosjemarkedene faktisk fungerer.

Heller ikke Konkurransetilsynets rapport holder etter vårt syn det faglige nivå en burde forvente, og tilsynet går ut over sitt mandat med et rent politisk utspill. Deregulering er verken produktivitetsfremmende eller gir forbrukerne noen fordeler, tvert imot.

Vi har bedt tidligere utredningssjef i Norges Taxiforbund, samfunnsøkonom Jørn Berthelsen, om å utarbeide vedlagte kommentarnotat. Han peker på at alle bestemmelsene i Yrkestransportloven er der av hensyn til forbrukerne, og han avviser gjentatte påstander om at det lite innovasjon i norsk drosjenæring.

Vi legger også ved kopier av oppslag i bladet TAXI fra forrige gang Konkurransetilsynet fremmet et tilsvarende (og mer begrenset) forslag, med kommentarer fra tre samfunnsøkonomer med innsikt i næringen. (Nr.5, 2012).

Samferdselsdepartementet har lovverket til vurdering, og vi er trygge på at arbeidet vil gå sin gang med faglig tyngde, forståelse for de viktige politiske hensynene bak eksisterende lovgivning, og hensyn til forutsigbare og gode rammer for næringen.

Næringen reagerer imidlertid på at andre myndigheter og organer stadig kommer med utspill basert på faglig tynt grunnlag, og politiske mål som er andre enn de som ligger til grunn for lovverket. Disse har dagens regjering utmerket formulert slik i sin plattform."*Drosjepolitikken skal ses på som en del av kollektivpolitikken, og bransjen har et viktig samfunnsoppdrag”*

Vi har ikke registrert noen politiske signaler på at dette ikke lenger skal gjelde, og at målet om ”taxi – overalt, alltid” skal oppgis. Det må legge føringer på debatten, og legge død ytterliggående forslag som bare skaper usikkerhet. Dette er særlig viktig når utenlandske aktører forsøker å brøyte seg inn i markedet på helt andre vilkår enn de som er bestemt i norsk lov for vår næring, og som vi følger lojalt.

Vi ber derfor alle som vil ha meninger om drosjenes rammevilkår, sette seg ordentlig inn i saken, og høre på dem som jobber i næringen. Samtidig være tydelig på hvilke forventninger samfunnet skal ha til næringen og de politiske valgene som følger av dette.

I den sammenheng viser vi også til våre forslag til reformer i lovverket, i vedlegg 3.

**Med hilsen**

Norges Taxiforbund

*Knut Thomassen/s*

Leder

Gjenparter:

Konkurransetilsynet, Forbrukerrådet, fylkeskommunene og Oslo kommune, Bymiljøetaten. Oslo kommune, Byrådsavdelingen.

Vedlegg:

1: Notat fra Jørn Berthelsen, 11. juni 2015.

2: Utklipp fra TAXI nr 5, 2012.

3: NTs forslag til endringer i yrkestransportlovverket.